Document ID: 32001R0940

Kommissionens forordning (EF) nr. 940/2001
af 14. maj 2001
om ændring af forordning (EØF) nr. 2282/90 om gennemførelsesbestemmelser for foranstaltninger med henblik på at øge forbruget og anvendelsen af æbler samt forbruget af citrusfrugter
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 1195/90 af 7. maj 1990 om foranstaltninger med henblik på at øge forbruget og anvendelsen af æbler(1), særlig artikel 5,
under henvisning til Rådets forordning (EØF) nr. 1201/90 af 7. maj 1990 om foranstaltninger med henblik på at øge forbruget af citrusfrugter(2), særlig artikel 4, og
ud fra følgende betragtninger:
(1) I Kommissionens forordning (EØF) nr. 2282/90(3), senest ændret ved forordning (EF) nr. 1375/2000(4), er der fastsat gennemførelsesbestemmelser for foranstaltninger med henblik på at øge forbruget og anvendelsen af æbler samt forbruget af citrusfrugter.
(2) I Kommissionens forordning (EØF) nr. 2282/90 er det fastsat, at efter behandling i Forvaltningskomitéen for Frugt og Grøntsager udarbejder Kommissionen en liste over de ansøgninger, der er antaget med henblik på ydelse af Fællesskabets støtte, inden den 30. juni i året efter deres indgivelse.
(3) I artikel 15, stk. 4, i Rådets forordning (EF) nr. 2826/2000 af 19. december 2000 om oplysningskampagner og salgsfremstød for landbrugsprodukter på det indre marked(5) er det fastsat, at bestemmelserne i forordning (EØF) nr. 1195/90 og (EØF) nr. 1201/90 fortsat gælder for de programmer, der er truffet beslutning om inden ikrafttrædelsen af gennemførelsesforordningen til forordning (EF) nr. 2826/2000. I betragtning af fristerne for vedtagelse af gennemførelsesforordningen vil Kommissionen vedtage programmerne for produktionsåret 2001/2002 i forbindelse med de gældende bestemmelser. Visse medlemsstater kunne ikke indgive deres ansøgninger inden den 31. december 2000, da de afventede ikrafttrædelsen af gennemførelsesforordningen til forordning (EF) nr. 2826/2000 for første halvår af 2001. For retfærdighedens skyld bør fristerne for indgivelse af de ikke indgivne ansøgninger genåbnes. De forskellige frister i artikel 5 og 6 i forordning (EØF) nr. 2282/90 bør også tilpasses for produktionsåret 2001/2002.
(4) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Frugt og Grøntsager -
UDSTEDT FØLGENDE FORORDNING:
Artikel 1
I forordning (EØF) nr. 2282/90 foretages følgende ændringer.
1) I artikel 5
a) affattes stk. 1 således: "Støtteansøgningen indgives hvert år senest den 31. maj til det kompetente organ i den medlemsstat, hvor sammenslutningen eller den ansvarlige partner har sit hovedsæde. Ansøgningen indeholder alle de oplysninger, der er anført i bilag II."
b) affattes stk. 4, andet afsnit, således: "Denne fremsendelse, der også omfatter de afviste ansøgninger og begrundelserne for afvisningen, foretages hvert år senest den 15. juni."
2) I artikel 6, stk. 1, indsættes følgende: "For de ansøgninger, der indgives inden den 15. juni 2001, udarbejder Kommissionen dog listen senest den 31. juli 2001."
Artikel 2
Denne forordning træder i kraft på syvendedagen efter offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 14. maj 2001.

Labels: 3
17
19